Uitspraak in Horner-saak wys weereens waarom plaasmoorde geprioritiseer moet word - AfriForum
Volgens die burgerregteorganisasie AfriForum is die verwikkelinge in die Brendin Horner-saak om verskeie redes uiters kommerwekkend.
Die twee beskuldigdes is vandag ook onskuldig bevind aan skaapdiefstal nadat die moordklagte teen hulle laat vaar is.
Jacques Broodryk, AfriForum se bestuurder van Veldtogte, sê inligting oor polisiebetrokkenheid by veediefstalsindikate in die Vrystaat doen lankal reeds die rondte. As jy dit in ag neem, is dit skokkend dat dit die polisie oënskynlik 'n jaar geneem het om te besef dat die DNS wat op die toneel gevind is, nie met die verdagtes s'n ooreenstem nie, veral nadat een van die beskuldigdes reeds erken het dat hy by die moord betrokke was.
"Die feit dat Boy Khambule, die staatsgetuie in die saak, nou sy getuienis verander het, kan vir seker die indruk skep dat iemand by die saak inmeng."
Hierdie nuwe verwikkelinge bevestig weer eens AfriForum se standpunt dat plaasaanvalle as 'n prioriteitsmisdaad geklassifiseer moet word sodat sake deeglik, sonder enige inmenging, ondersoek kan word.
AfriForum het ook 'n regsverteenwoordiger aangestel om die hofverrigtinge by te woon en sodoende te verseker dat dit volgens die boek verloop.
Volgens Broodryk verdien Horner en die duisende ander slagoffers van plaasmoorde en -aanvalle geregtigheid en indien AfriForum vermoed dat die owerhede inmeng of dat onbevoegdheid die verhoor beïnvloed het, sal die organisasie beslis privaat vervolging oorweeg.
Post Tags:	#AfriForum#Brendin Horner#Plaasmoord#Prioriteitsmisdaad
Die burgerregteorganisasie AfriForum het op Woensdag, 2 Junie, dringend met lede van die Sol Plaatje Plaaslike Munisipaliteit vergader nadat die…
Lees meer AFRIFORUM SE KIMBERLEY-TAK VERGADER DRINGEND MET SOL PLAATJE PLAASLIKE MUNISIPALITEIT OOR WATERGEHALTEContinue